
SZOCIÁLIS MUNKÁS



A Gyöngyös Városi Önkormányzat pályázatot hirdet szociális munkás álláshely betöltésére, határozott, 2029.04.30-ig tartó időtartamra szóló, a Munka Törvénykönyve hatálya alá tartozó munkajogviszony keretében. Az álláshely elbírálást követően betölthető, 3 hónapos próbaidő alkalmazása mellett.

Betöltendő állás jogviszonya: Munka Törvénykönyve alá tartozó munkajogviszony (Mt.)

Foglalkoztatás időtartama: Határozott időtartam
Munkaideje: 40 óra/hét
Munkarendje: általános munkarend 
Formája: Teljes munkaidő

A munkavégzés helye: Gyöngyös

Pályázni 2026. 12. 31. napi határidővel, részletes, fényképpel ellátott, a pályázó személyes és szakmai motivációit is tartalmazó szakmai önéletrajz, továbbá a képzettségre és egyéb képesítésekre, referenciákra vonatkozó okiratok másolatának benyújtásával lehet. 

A pályázatokat elektronikus úton a veresne.natalia@gyongyosph.hu email címre vagy e-papíron a Gyöngyös Városi Önkormányzat (GYVO) tárhelyére kérjük megküldeni.

A pályázathoz mellékelni kell a pályázó hozzájárulását ahhoz, hogy a pályázat kiírója, valamint a döntéshozatalban részt vevő személyek a pályázó személyes adatait megismerhessék, azt a pályázat elbírálásához szükséges mértékben és időtartamig kezeljék. 

A pályázó alkalmazásának feltétele három hónapnál nem régebbi, hatósági erkölcsi bizonyítvány beszerzése, amelyet legkésőbb a munkáltatói döntésig kell benyújtani. 

A pályázatok elbírálásának határideje: a pályázatok beérkezés szerint folyamatosan

Feladatok:
· a programba bevont érintettek számára egyéni fejlesztési terv készítése és folyamatos felülvizsgálata, helyzetfelmérés, fejlesztési célok megfogalmazása
· a fejlődés nyomon követése és értékelése
· egyéni esetkezelés, fejlesztés
· kapcsolattartás és segítő munka a szegregátumban élőkkel
· dokumentáció vezetése a szakmai szabályok szerint
· együttműködés más szervekkel
· szociális programok, fejlesztő tevékenységek megvalósítása


Elvárások, a munkakör betöltéséhez szükséges végzettség: 
· szakirányú felsőfokú végzettség (a 15/1998. (IV. 30.) NM rendelet 2. sz. melléklet II. része szerint a családsegítő, esetmenedzser/szociális diagnózist készítő esetmenedzser, tanácsadó, óvodai és iskolai szociális segítő, fogyatékosságügyi tanácsadó, orvos, konduktor intézményi munkakörnél felsorolt képesítések valamelyikével szükséges rendelkeznie
· segítőkész hozzáállás
· elkötelezettség a programba bevont érintettek segítése iránt
· jó kommunikációs problémamegoldó készség
· hatékony problémamegoldó készség

Előnyt jelent:
· szegregátumban és/vagy roma közösségekben szerzett gyakorlati tapasztalat
· felhasználói szintű számítógépes ismeret

Amit kínálunk:
· bérezés a hatályos jogszabályoknak megfelelően; 
· stabil munkalehetőség önkormányzati foglalkoztatónál.

Céginformáció:
· munkáltatói jogokat Gyöngyös Városi Önkormányzat gyakorolja


